Зараз у Адзіным рэгістры трансплантацыі РНПЦ трансплантацыі органаў і тканак змяшчаецца інфармацыя прыкладна пра 2400 чалавек, якія падпісалі адмову ад адбірання органаў для іх далейшай перасадкі пасля ўласнай смерці. Кожны год колькасць тых, хто адмаўляецца станавіцца пасмяротным донарам, прырастае на 45—50 чалавек. Але разам з тым... хтосьці з прынцыповых праціўнікаў донарства зязджае, хтосьці памірае, а некаторыя заявы анулююцца.